ᱛᱤᱥᱨᱤ ᱵᱚᱱᱚᱛ

ᱛᱤᱥᱨᱤ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱠᱷᱳᱨᱤ ᱢᱚᱦᱩᱣᱟ ᱦᱩᱰᱤᱧ ᱦᱟᱹᱴᱤᱧ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱦᱟᱹᱴᱤᱧᱮ ᱵᱮᱱᱟᱣᱟ ᱾

ᱪᱮᱛᱟᱱ ᱨᱮ ᱧᱮᱞ ᱢᱮ
ᱜᱤᱨᱤᱰᱤᱦ ᱫᱚ ᱢᱤᱫ ᱵᱩᱨᱩ ᱴᱚᱴᱷᱟ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱢᱤᱫ ᱢᱟᱨᱟᱝ ᱛᱟᱞᱢᱟ ᱵᱩᱨᱩ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱑,᱓᱐᱐᱐ ᱯᱷᱤᱴ ᱩᱥᱩᱞ ᱞᱟᱜ ᱢᱤᱫ ᱥᱟᱢᱟᱛᱟᱞ ᱵᱩᱨᱩ ᱴᱚᱴᱷᱟ ᱢᱮᱱᱟᱜᱼᱟ ᱾ ᱫᱷᱟᱨᱮ ᱨᱮ, ᱜᱷᱟᱴ ᱗᱐᱐ ᱯᱷᱤᱴ ᱫᱷᱟᱵᱤᱡ ᱧᱩᱨᱩᱜ ᱟ ᱾ ᱯᱟᱨᱟᱥᱱᱟᱛᱷ ᱵᱩᱨᱩ ᱟᱨᱵᱟᱝᱢᱟ ᱥᱤᱠᱟᱹᱨᱡᱤ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱴᱷᱟᱶ ᱨᱮ ᱔,᱔᱘᱐ ᱯᱷᱤᱴ ᱩᱥᱩᱞ ᱫᱷᱟᱵᱤᱡ ᱵᱟᱲᱦᱟᱣ ᱠᱟᱱᱟ ᱾ ᱦᱚᱱᱚᱛ ᱨᱮ ᱡᱷᱩᱨ ᱵᱩᱨᱩ ᱢᱮᱱᱟᱜᱼᱟ ᱾ ᱚᱛᱮᱛ ᱥᱟᱸᱥᱚᱫᱷᱱᱚᱱ ᱨᱮᱱᱟᱜ ᱛᱟᱞᱟ ᱨᱮ, ᱱᱚᱱᱰᱮ ᱫᱚ ᱠᱚᱭᱞᱟ ᱟᱨ ᱚᱵᱷᱨᱚᱠ ᱢᱮᱱᱟᱜᱼᱟ ᱾ ᱒᱐᱑᱖ ᱥᱟᱞ ᱨᱮ ᱢᱟᱨᱟᱝ ᱢᱚᱱᱛᱨᱤ ᱩᱡᱡᱣᱟᱞᱟ ᱭᱚᱡᱱᱟ ᱨᱮᱱᱟᱜ ᱚᱸᱰᱚᱠ ᱠᱮᱜᱼᱟ, ᱡᱷᱟᱨᱠᱷᱚᱸᱰ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱨᱟᱹᱜᱷᱩᱵᱚᱨ ᱫᱟᱥ ᱫᱚ ᱥᱟᱭᱤᱱ ᱮ ᱮᱢ ᱠᱮᱜᱼᱟ ᱡᱷᱟᱨᱠᱷᱚᱸᱰ ᱨᱮ ᱒᱓ ᱞᱟᱠᱷ ᱵᱤ.ᱯᱤ.ᱮᱞ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱨᱮ ᱵᱤ.ᱯᱤ.ᱮᱞ ᱫᱚ ᱓᱕% ᱫᱷᱟᱹᱵᱤᱡ ᱟᱹᱜᱩᱭ ᱞᱟᱹᱜᱤᱫ ᱛᱮ ᱭᱚᱡᱱᱟ ᱛᱟᱦᱮᱸ ᱠᱟᱱᱟ ᱾

ᱢᱟᱣᱚᱵᱟᱫᱤ ᱮᱠᱴᱤᱵᱤᱴᱤ
ᱡᱷᱟᱨᱠᱷᱚᱸᱰ ᱢᱟᱣᱚᱵᱟᱫᱤ ᱮᱠᱴᱤᱵᱤᱴᱤ ᱠᱷᱚᱱ ᱤᱱᱯᱷᱞᱩᱱᱥᱮᱰ (influenced) ᱯᱚᱱᱚᱛ ᱨᱮ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱾ ᱒᱐᱑᱒ ᱫᱷᱟᱵᱤᱡ, ᱜᱤᱨᱤᱰᱤᱦ ᱯᱚᱱᱚᱛ ᱨᱮᱱᱟᱜ ᱑᱔ ᱟᱹᱰᱤ ᱰᱮᱦᱮᱨ ᱤᱱᱯᱷᱞᱩᱱᱥᱮᱰ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱛᱟᱦᱮᱸ ᱠᱟᱱᱟ ᱾ ᱒᱐᱑᱖ ᱫᱷᱟᱹᱵᱤᱡ, ᱜᱤᱨᱤᱰᱤᱦ ᱫᱚ ᱢᱟᱣᱚᱵᱟᱫᱤ ᱤᱱᱯᱷᱞᱩᱱᱥᱮᱰ ᱨᱮᱱᱟᱜ ᱛᱩᱱᱩᱢ ᱞᱟᱹᱜᱤᱫ ᱛᱮ ᱯᱚᱱᱚᱛ ᱯᱩᱞᱤᱥ ᱤᱫᱤ ᱛᱮ ᱑᱓ ᱯᱷᱚᱠᱟᱥ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱛᱷᱤᱠᱟᱹ ᱞᱮᱱᱟ ᱛᱟᱦᱮᱸᱫ ᱾ ᱒᱐᱑᱗ ᱨᱮ, ᱜᱤᱨᱤᱰᱤᱦ ᱦᱚᱱᱚᱛ ᱨᱮ, ᱢᱟᱣᱚᱵᱟᱫᱤ, ᱥᱚᱲᱚᱠ ᱵᱮᱱᱟᱣ ᱟᱨ ᱢᱟᱞ ᱤᱫᱤ ᱡᱷᱚᱦ ᱞᱟᱜᱟᱣ ᱟᱠᱟᱱᱟ ᱕᱐ ᱠᱷᱚᱱ ᱰᱮᱦᱮᱨ ᱜᱟᱹᱰᱤ ᱟᱛᱟᱨ ᱟᱠᱟᱱᱟ ᱾

ᱚᱛᱱᱚᱜ
ᱛᱤᱥᱨᱤ ᱫᱚ  ᱨᱮ ᱢᱮᱱᱟᱜᱼᱟ ᱾

ᱛᱤᱥᱨᱤ ᱥᱤᱰᱤ ᱵᱚᱱᱚᱛ, ᱠᱟᱣᱟᱠᱚᱞ ᱥᱤᱰᱤ ᱵᱚᱱᱚᱛ, ᱵᱤᱦᱟᱨ ᱨᱮᱱᱟᱜ ᱱᱟᱣᱟᱫᱟ ᱦᱚᱱᱚᱛ ᱨᱮ, ᱠᱚᱸᱧᱮ ᱨᱮ ᱟᱨ ᱥᱟᱢᱟᱝ ᱥᱮᱫ ᱨᱮ, ᱫᱮᱣᱨᱤ ᱨᱮᱱᱟᱜ ᱥᱟᱢᱟᱝ ᱟᱨ ᱮᱛᱚᱢ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ,  ᱮᱛᱚᱢ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ ᱫᱷᱟᱱᱣᱟᱨ ᱥᱤᱰᱤ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱟᱨ ᱯᱟᱪᱷᱮ ᱨᱮ ᱜᱟᱣᱟᱱ ᱥᱤᱰᱤ ᱵᱚᱱᱚᱛ ᱢᱮᱱᱟᱜᱼᱟ ᱾ 

ᱛᱤᱥᱨᱤ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱒᱙.᱕᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱱᱰᱮ ᱑᱕ ᱯᱚᱧᱪᱟᱛ, ᱟᱨ ᱑᱘᱓ ᱟᱹᱛᱩ ᱵᱟᱥᱟ ᱟᱠᱟᱱᱟ ᱾ ᱛᱤᱥᱨᱤ ᱟᱨ ᱞᱚᱠᱟᱭᱚᱬᱯᱩᱧ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮᱱᱟᱜ ᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱛᱤᱥᱨᱤ ᱨᱮ ᱢᱮᱱᱟᱜᱼᱟ ᱾ ᱕᱘.᱘᱙% ᱴᱚᱴᱷᱟ ᱨᱮᱫᱚ ᱵᱤᱨ ᱢᱮᱱᱟᱜᱼᱟ ᱾

ᱛᱤᱥᱨᱤ ᱥᱤᱰᱤ ᱵᱚᱱᱚᱛ ᱨᱮ ᱜᱟᱰᱟ ᱢᱮᱱᱟᱜᱼᱟ : ᱠᱤᱩᱞ, ᱥᱟᱠᱨᱤ, ᱵᱟᱨᱠᱤ ᱟᱨ ᱠᱩᱸᱰᱟ ᱾

ᱛᱤᱥᱨᱤ ᱥᱤᱰᱤ ᱵᱚᱱᱚᱛ ᱨᱮ ᱯᱚᱸᱪᱟᱭᱚᱛ ᱢᱮᱱᱟᱜᱼᱟ : ᱛᱷᱟᱱᱥᱤᱝᱰᱤᱦ, ᱢᱟᱸᱥᱰᱤᱦ, ᱞᱚᱠᱟᱭ, ᱵᱮᱞᱣᱟᱱᱟ, ᱯᱟᱞᱢᱟᱨᱩᱣᱟ, ᱥᱤᱸᱜᱷᱚ, ᱜᱩᱢᱜᱤ, ᱪᱟᱸᱫᱚᱨᱤ, ᱠᱷᱟᱛᱯᱚᱸᱠ, ᱜᱟᱰᱠᱟᱨᱟ, ᱵᱟᱨᱣᱟᱰᱤᱦ, ᱠᱷᱟᱨᱠᱷᱟᱨᱤ, ᱵᱷᱟᱸᱰᱟᱨᱤ, ᱛᱤᱥᱨᱤ ᱟᱨ ᱠᱷᱤᱡᱩᱨᱤ ᱾

ᱦᱚᱲ ᱞᱮᱠᱷᱟ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱤᱥᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱙᱕,᱐᱘᱑ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱜᱮ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱫᱚ ᱔᱗,᱔᱒᱓ (᱕᱐%) ᱠᱚᱲᱟ ᱟᱨ ᱔᱗,᱖᱕᱘ (᱕᱐%) ᱛᱤᱨᱞᱟᱹ  ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱥᱟᱞ ᱠᱷᱚᱱ ᱠᱚᱢ ᱦᱚᱲ ᱮᱞ ᱠᱚ ᱑᱙,᱒᱙᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱱᱩᱥᱩᱪᱤᱛ ᱡᱟᱹᱛᱤ ᱭᱟᱜ ᱮᱞ ᱑᱓,᱐᱓᱗ (᱑᱓.᱗᱑%) ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱒᱑,᱑᱑᱔ (᱒᱒.᱒᱑%) ᱠᱚ ᱛᱟᱦᱮᱸ ᱠᱟᱱᱟ ᱾

ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱤᱥᱨᱤ ᱥᱤᱰᱤ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲ ᱠᱚᱣᱟᱜ ᱜᱩᱴ ᱮᱞ ᱫᱚ ᱔᱑,᱘᱙᱒ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱦᱚᱲ ᱠᱚᱣᱟᱜ ᱕᱕.᱒᱗%) ᱜᱚᱴᱟᱝ ᱦᱚᱲ ᱥᱤᱠᱷᱱᱟᱹᱛ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱫᱚ ᱒᱖,᱒᱘᱙ (᱗᱐.᱐᱕%) ᱠᱚᱲᱟ ᱟᱨ ᱑᱕,᱖᱐᱓ (᱔᱐.᱗᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱚᱱᱛᱚᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱮᱪᱮᱫ ᱫᱚᱨ ᱨᱮᱱᱟᱜ ᱛᱟᱞᱟ ᱨᱮᱱᱟᱜ ᱚᱱᱛᱚᱨ) ᱒᱙.᱒᱗% ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚ ᱖᱓.᱑᱔% ᱛᱟᱦᱮᱸ ᱠᱟᱱᱟ  ᱒᱐᱑᱑ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱮᱪᱮᱫ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱨᱮ ᱥᱮᱪᱮᱫ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾

ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱐᱑ ᱥᱟᱞ ᱨᱮ ᱠᱷᱚᱨᱛᱷᱟ  ᱫᱚ ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱙᱘᱘,᱑᱙᱘ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱦᱚᱲ ᱮᱞ ᱨᱮᱱᱟᱜ ᱕᱑.᱘᱙% ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱦᱤᱱᱫᱤ ᱓᱙᱒,᱒᱖᱓ ᱦᱚᱲᱟᱜ (᱒᱐.᱖᱐%), ᱩᱨᱫᱩ ᱫᱚ ᱓᱐᱙,᱙᱖᱐ ᱦᱚᱲᱟᱜ (᱑᱑.᱒᱔%) ᱟᱨ ᱮᱴᱟᱜ ᱠᱚ ᱓᱐᱙,᱙᱖᱐ ᱦᱚᱲᱟᱜ (᱑᱖.᱒᱘%) ᱫᱚ ᱪᱮᱫ ᱦᱚᱸ ᱵᱟᱭ ᱵᱟᱰᱟᱭ ᱟᱠᱟᱱᱟ ᱾

ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱢᱤᱫ ᱢᱟᱱᱚᱛ ᱮᱢ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾

᱒᱐᱑᱑ ᱥᱟᱞ ᱨᱮ, ᱦᱤᱱᱫᱩ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱫᱚ ᱑,᱘᱕᱖,᱒᱐᱒ (᱗᱕.᱙᱐%), ᱚᱱᱟ ᱛᱟᱭᱚᱢ ᱤᱥᱞᱟᱢ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱫᱚ ᱕᱐᱘,᱕᱘᱖ ᱦᱚᱲ (᱒᱐.᱘᱐%), ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱫᱚ ᱑᱔,᱖᱔᱕ ᱦᱚᱲ (᱐.᱖᱐%) ᱟᱨ ᱮᱴᱟᱜ ᱫᱷᱚᱨᱚᱢ ᱠᱚᱣᱟᱜ ᱮᱞ ᱫᱚ ᱖᱖,᱐᱔᱑ (᱒.᱗᱐%) ᱫᱚ ᱵᱟᱠᱚ ᱞᱟᱹᱭ ᱟᱠᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ